$17 miljoen vir Hitler-beeldjieDie Hitler-beeldjie wat op 8 Mei 2016 deur Christie’s verkoop is vir $17,2 miljoen Foto: Christie’s/Marian Goodman Gallery/kopiereg Maurizio Cattelan via AP) ŉ Beeld van ŉ knielende Hitler deur die Italiaanse kunstenaar Maurizio Cattelan is teen $17,2 miljoen (byna R263 miljoen) by ŉ veiling in Amerika verkoop. Cattelan se omstrede beeld van die Nazi-leier, getiteld “Him”, lyk soos ŉ klein kindjie wat kniel om te bid wanneer mens dit van agter beskou. Van voor sien mens Hitler se gesig. Dié kunswerk was ŉ rekordbedrag vir Cattelan. Die vorige rekordbedrag vir ŉ kunswerk deur Cattelan was $7,9 miljoen. Die afslaers, Christie’s, se “Bound to Fail”-veiling is Sondag in New York gehou. Dit is die begin van ŉ weeklange veiling van 20ste eeuse kuns wat by Christie’s en Sotheby’s beskikbaar is.